
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL DRAUSMINĖS NUOBAUDOS SKYRIMO
2013 m. gegužės  29  d.  Nr. AT-608
Šakiai


Vadovaudamasis rajono savivaldybės tarybos 2011 m. spalio 27 d. sprendimu Nr. T-226 „Dėl įgaliojimų suteikimo rajono savivaldybės administracijos direktoriui” 1.4 punktu ir įvertindamas Šakių socialinių paslaugų centro direktorės Vilmos Bielskienės padarytus pažeidimus, nurodytus Komisijos dėl Vilmos Bielskienės atitikties viešųjų ir privačių interesų derinimo valstybinėje tarnyboje įstatymo nuostatoms, 2013 m. balandžio 24 d. išvadoje Nr. VL-527 bei atsižvelgdamas į Vyriausiosios tarnybinės etikos komisijos 2013 m. gegužės 9 d. raštą Nr. S-702-(2.5) „Dėl išvados pateikimo”,


skiriu biudžetinės įstaigos Šakių socialinių paslaugų centro direktorei Vilmai Bielskienei drausminę nuobaudą – papeikimą už Lietuvos Respublikos viešųjų ir privačiųjų interesų derinimo valstybinėje tarnyboje įstatymo 3 str. 1 d. 2 p., 7 str. 2 d. ir 11 str. 1-2 d. imperatyvių nuostatų pažeidimą.


Šis įsakymas gali būti skundžiamas Lietuvos Respublikos administracinių bylų teisenos įstatymo (Žin., 1999, Nr. 13-308, 2000, Nr. 85-2566) nustatyta tvarka.

